**ТАНДЭМ ИНВЭСТ ББСБХК**

**“КОМПАНИЙН ЗАСАГЛАЛЫН КОДЕКС”-ИЙН**

**ХЭРЭГЖИЛТИЙН ҮНЭЛГЭЭНИЙ ТАЙЛАН**

**Улаанбаатар**

**2023 он**

**1.Үнэлгээний зорилго**

1.1.Энэхүү үнэлгээний зорилго нь “Компанийн засаглалын кодекс”-ийн хэрэгжилтийг үнэлэх, компанийн засаглалын тогтолцоонд тулгарч буй асуудлыг тодорхойлох, түүнд үндэслэн заавар, зөвлөмжийг боловсруулан хүргүүлж, мөрдүүлэх замаар тухайн компанийн засаглалын түвшинг сайжруулахад оршино.

1.2. “Компанийн засаглалын кодекс”-ийн хэрэгжилтийн зайны үнэлгээг компанийн төлөөлөн удирдах зөвлөл (ТУЗ)-өөс томилогдсон холбогдох эрх бүхий албан тушаалтан уг кодексийн нэгдүгээр хавсралт болох асуулгын маягтын дагуу гүйцэтгэж, оноогоор үнэлнэ.

1.3.Хөрөнгийн биржийн үнэт цаас гаргагч хариуцсан мэргэжилтэн нь компанийн ирүүлсэн зайны үнэлгээг баримтад үндэслэн хяналтын оноо болон хувь бүхий үнэлгээний нэгдсэн дүнг жилд 2 –оос доошгүй удаа тооцно.

1.4.Үнэлгээний нэгдсэн дүнг Хөрөнгийн биржийн үнэт цаасны ангилалд өөрчлөлт оруулах, бүртгэлтэй хувьцаат компанийн засаглалын тухайн үеийн нөхцөл байдлыг тодорхойлох болон компанийн засаглалын түвшингийн нэгдсэн судалгаа гаргаж олон нийтэд мэдээлэл өгөх зорилгоор ашиглана.

1.5. Хөрөнгийн биржийн зүгээс “Компанийн засаглалын кодекс”-ийн хэрэгжилт, үнэлгээний нэгдсэн дүнг улирал тутмын эхний долоо хоногт Хороонд хүргүүлж, олон нийтэд мэдээллэнэ.

**2.Үнэлгээний бүтэц**

“Компанийн засаглалын кодекс”-ийн үнэлгээний загвар нь нийт 36 асуулга бүхий дараах бүтэцтэй тайлан байна. Үүнд:

|  |  |  |  |  |  |
| --- | --- | --- | --- | --- | --- |
| № | **Гарчиг** | **Авбал зохих нийт оноо** | **Үнэлсэн**  **оноо** | **Хяналтын оноо** | **Үнэлгээний хувь** |
| 1 | ТУЗ-ийн бүтэц, зохион байгуулалт | 12 | 12 |  | 100% |
| 2 | ТУЗ-ийн дэргэдэх хороод, тэдгээрийн чиг үүрэг | 10 | 7 |  | 70% |
| 3 | Тайлагнал, мэдээллийн ил тод, байдал | 6 | 5 |  | 83.33% |
| 4 | Аудит, хяналтын тогтолцоо | 6 | 6 |  | 100% |
| 5 | Эрсдэлийн удирдлага | 8 | 2 |  | 25% |
| 6 | Эрх бүхий албан тушаалтны цалин урамшуулал | 6 | 5 |  | 83.33% |
| 7 | Оролцогч талуудын эрх ашиг | 8 | 6 |  | 75% |
| 8 | Компанийн соёл | 6 | 6 |  | 100% |
| 9 | Хувьцаа эзэмшигчдийн эрх | 10 | 10 |  | 100% |
|  | **Нэгдсэн дүн** | **72** | **59** |  | **81.94%** |

**3.Үнэлгээний аргачлал**

3.1.Асуулга тус бүрийн хувьд бүрэн хэрэгжүүлсэн, эсхүл үндэслэл бүхий тайлбар гаргасан 2, хэсэгчлэн хэрэгжүүлсэн, эсхүл хугацаа бүхий хэрэгжүүлэх арга хэмжээ, зорилтоо тайлбарласан 1, үнэлгээ ирүүлээгүй бол 0 гэсэн оноогоор тус тус үнэлэх ба хэрэгжилт болон тайлбарыг тус бүрээр нь оруулна.

3.2.Үнэлгээний нэгдсэн дүнд үндэслэн тухайн байгууллагын “Компанийн засаглалын кодекс”-ийн хэрэгжилтийг дараах байдлаар үнэлнэ:

3.2.1.авбал зохих нийт онооны 90 хувь болон түүнээс дээш байвал засаглал хэвийн буюу эрсдэлгүй;

3.2.2.70-89 хувь байвал дунд засаглалтай буюу цаашид эрсдэл үүсч болзошгүй тул зөвлөмж хүргүүлэх;

3.2.3.50-69 хувь байвал хангалтгүй засаглалтай буюу эрсдэлтэй тул зайны болон газар дээрх хяналт шалгалтыг хэрэгжүүлэх нөхцөл бүрдсэн;

3.2.4.49 болон түүнээс доош хувьтай бол муу засаглалтай буюу үйл ажиллагаа нь өндөр эрсдэлтэй тул зохицуулалтын арга хэмжээ авах шаардлагатай.

**4.Үнэлгээний асуулга ............................... ХК, ХХК**

*/нэр/*

|  |  |  |  |  |  |  |  |
| --- | --- | --- | --- | --- | --- | --- | --- |
| **Компанийн засаглалын үнэлгээний асуулга** | | | | | | | |
| *Кодексийн хэрэгжилтийг “Хэрэгжүүл, эсвэл тайлбарла” гэсэн зарчмын дагуу тайлагнах ба кодексийн зүйл тус бүрээр биелүүлсэн эсэх, биелүүлээгүй бол яагаад биелүүлээгүй, түүнийг орлох бүтэц, зохион байгуулалтын арга хэмжээ авсан, эсхүл авч байгаа, хэрэв төлөвлөж буй бол хугацаатайгаар нь тайлбар хэсэгт тусгана..* | | | | | | | |
| **НЭГ. ТУЗ-ИЙН БҮТЭЦ, ЗОХИОН БАЙГУУЛАЛТ**  **ТУЗ нь олон талт ур чадвар, мэдлэг, туршлага, хараат бус байдал зэргийг зохистойгоор хангасан, алсын хараатай, бүтээлч, үр дүнтэй бүтэц байна** | | | | | | | |
| **№** | | **Зүйл** | **Хэрэгжилт** | | **Тайлбар** | **Оноо** | **Хувь** |
| *1* | ***1.1. Компани нь ТУЗ-ийн үйл ажиллагааны журмаар ТУЗ-ийн дарга, гишүүд, нарийн бичгийн даргын чиг үүрэг, хариуцлагыг нарийвчлан зохицуулна.*** | | Хэрэгжүүлэн ажилладаг | | Компанийн ТУЗ-ийн одоогийн мөрдөгдөн ажиллаж байгаа ТУЗ-ийн үйл ажиллагааны журамд эдгээр чиг үүрэг, хариуцлагыг нарийвчлан тусгасан. | 2 | 100% |
| *2* | ***1.2. Компани нь ТУЗ-ийн гишүүнийг сонгон шалгаруулах, томилох асуудлыг тусгасан нэр дэвшүүлэх журам, залгамж халааны бодлогын баримттай байна.*** | | Хэрэгжүүлэн ажилладаг | | ТУЗ 2020 оны 10 сарын 23-ны өдөр ТУЗ-ийн нэр дэвшүүлэх хорооны журмыг шинэчлэн баталсан бөгөөд уг журамд ТУЗ-ийн гишүүдийн залгамж халааны бодлогыг тусгасан. | 2 | 100% |
| *3* | ***1.3. ТУЗ-ийн гишүүн бүрийн ажлын туршлага, ажилласан хугацаа, хараат бус байдал, хувьцааны эзэмшлийн хувь хэмжээ, хуралдаанд оролцсон ирц зэрэг мэдээллийг жилийн үйл ажиллагааны тайланд дэлгэрэнгүйгээр тусгаж, цахим хуудсандаа байршуулна.*** | | Хэрэгжүүлэн ажилладаг | | Компанийн жилийн үйл ажиллагааны тайланд тусгаж, өөрийн цахим хуудсанд байршуулан ажиллаж байгаа. | 2 | 100% |
| *4* | ***1.4. Компани нь ТУЗ болон түүний дэргэдэх хороодын бүтэц, бүрэлдэхүүний бодлогын баримттай байх ба уг баримт бичигт гишүүний боловсрол, мэргэшил, ур чадвар, туршлагад тавигдах шаардлага болон хүйсийн тэнцвэрт байдал зэргийг тусгана.*** | | Хэрэгжүүлэн ажилладаг | | Компанийн дүрэм, ТУЗ болон ТУЗ-ийн дэргэдэх хороодын дүрэм, журамд эдгээр асуудлуудыг тусгасан. | 2 | 100% |
| *5* | ***1.5. ТУЗ-ийн гишүүнийг анх томилогдоход чиглүүлэх сургалтыг зохион байгуулах ба ажил үүргээ гүйцэтгэхэд шаардлагатай ур чадвар, мэдлэг, мэдээллийг олгох, тэдгээрийг шинэчлэх сургалтад тогтмол хамруулна.*** | | Хэрэгжүүлэн ажилладаг | | ТУЗ-ийн гишүүнийг анх томилогдоход сургалт зохион байгуулдаг бөгөөд цаашид ТУЗ-ийн гишүүд ажил үүргээ гүйцэтгэхэд шаардлагатай мэдээ мэдээлэлийг цаг тухайд нь олгодог | 2 | 100% |
| *6* | ***1.6.* *ТУЗ-ийн нарийн бичгийн дарга нь ТУЗ-ийн үйл ажиллагааг зохистой явуулах асуудлаар ТУЗ-ийн даргаар дамжуулан хариуцлага хүлээнэ.*** | | Хэрэгжүүлэн ажилладаг | | ТУЗ-ийн үйл ажиллагааны журамд тусгасан. | 2 | 100% |
| ДҮН | | | | | | 12 | 100% |
| **ХОЁР. ТУЗ-ИЙН ДЭРГЭДЭХ ХОРООД, ТЭДГЭЭРИЙН ЧИГ ҮҮРЭГ**  **ТУЗ нь өөрийн үйл ажиллагааг тодорхой чиг үүрэг хариуцсан өөрийн дэргэдэх хороодоор дамжуулан хэрэгжүүлж, эцсийн хариуцлагыг хүлээнэ** | | | | | | | |
| *7* | ***2.1. ТУЗ-ийн дарга болоод ТУЗ-ийн гишүүдийн олонх нь хараат бус гишүүн байхыг зорино.*** | | | Хэсэгчлэн хэрэгжүүлэн ажилладаг | Уг асуудлыг Компанийн дүрэм, ТУЗ-ийн үйл ажиллагааны журмаар зохицуулдаг бөгөөд өнөөгийн байдлаар ТУЗ 3 хараат бус гишүүнтэй. | 1 | 50% |
| *8* | ***2.2. ТУЗ-ийн дэргэдэх аудитын хороо нь үйл ажиллагааны журам аудитын бодлогын баримт бичигтэй байна. Аудитын хорооны дарга нь ТУЗ-ийн дарга бус байна. Аудитын хорооны хуралд компанийн гүйцэтгэх удирдлага болон ажилтнууд гагцхүү тус хорооны хүсэлтээр оролцоно.*** | | | Хэрэгжүүлэн ажилладаг | Хэрэгжүүлэн ажиллаж байгаа | 2 | 100% |
| *9* | ***2.3. ТУЗ-ийн дэргэдэх цалин урамшууллын хороо нь цалин, урамшууллын үйл ажиллагааны журам, цалин урамшууллын бодлогын баримт бичигтэй байна. Цалин урамшууллын хорооны дарга нь ТУЗ-ийн дарга бус, мөн хараат бус гишүүн байна. Цалин урамшууллын хорооны хуралд гүйцэтгэх удирдлага гагцхүү хорооны хүсэлтээр оролцоно.*** | | | Хэсэгчлэн хэрэгжүүлэн ажилладаг | ТУЗ-ийн цалин урамшууллын хороо нь цалин, урамшууллын үйл ажиллагааны журамаар зохицуулагддаг бөгөөд бодлогын баримт бичигтэй. Цалин урамжшууллын хороог одоогоор ТУЗ-ийн хараат гишүүн даргалж байгаа бөгөөд цаашид хараат бус гишүүн томилон ажиллуулна | 1 | 50% |
| *10* | ***2.4. ТУЗ-ийн дэргэдэх нэр дэвшүүлэх хороо нь үйл ажиллагааны журам, залгамж халааны бодлогын баримт бичигтэй байна. Нэр дэвшүүлэх хорооны дарга нь ТУЗ-ийн дарга бус, мөн хараат бус гишүүн байна.*** | | | Хэсэгчлэн хэрэгжүүлэн ажилладаг | ТУЗ-ийн дэргэдэх нэр дэвшүүлэх хороо нь холобогдох үйл ажиллагааны журам, залгамж халааны бодлогын баримт бичигтэй. Цалин урамжшууллын хороог одоогоор ТУЗ-ийн хараат гишүүн даргалж байгаа бөгөөд цаашид хараат бус гишүүн томилон ажиллуулна | 1 | 50% |
| *11* | ***2.5. ТУЗ нь өөрийн дэргэд бусад чиг үүрэг бүхий байнгын болон түр хороог байгуулж болно. ТУЗ-ийн дэргэдэх хороод бүгд үйл ажиллагааны журам, заавартай, чиг үүргээ хэрэгжүүлэхэд шаардлагатай мэдлэг, ур чадвар, ажлын туршлага бүхий бүрэлдэхүүнтэй байна.*** | | | Хэрэгжүүлэн ажилладаг | Эдгээр шаардлагуудыг бүгдийг ханган ажилладаг бөгөөд цаашид улам сайжруулах тал дээр анхаарах болно. | 2 | 100% |
| ДҮН | | | | | |  |  |
| **ГУРАВ. ТАЙЛАГНАЛ, МЭДЭЭЛЛИЙН ИЛ ТОД БАЙДАЛ**  **ТУЗ нь санхүүгийн болон санхүүгийн бус тайлагнал, мэдээллийн ил тод байдлын үнэн, бүрэн, тэнцвэрт байдлыг хангана** | | | | | | | |
| *12* | ***3.1. ТУЗ нь компанийн мэдээллийн ил тод байдал, тайлагналын журмыг баталж, хэрэгжилтэд нь хяналт тавина.*** | | | Хэрэгжүүлэн ажилладаг | Эдгээр шаардлагуудыг бүгдийг ханган ажилладаг бөгөөд цаашид улам сайжруулах тал дээр анхаарах болно. | 2 | 100% |
| *13* | ***3.2.* *ТУЗ нь энэхүү кодекст заасан засаглалын баримт бичиг, дүрэм, журам, зааврыг цахим хуудсаараа дамжуулан олон нийтэд хүргэнэ.*** | | | Хэрэгжүүлэн ажилладаг | Цаашид илүү ил тод байдлыг ханган ажиллана | 2 | 100% |
| *14* | ***3.3.* *Санхүүгийн болон санхүүгийн бус тайлагнал нь тэнцвэртэй, тодорхой, бодит байна. Санхүүгийн бус тайлан нь хүрээлэн буй орчин, нийгэм, эдийн засгийн хүрээнд компанийн тогтвортой үйл ажиллагаанд нөлөөлж болзошгүй хүчин зүйлс, эрсдэл, компанийн үйл ажиллагааны зорилго, зорилтууддаа хүрсэн эсэхийг үнэлсэн мэдээлэл байна.*** | | | Хэсэгчлэн хэрэгжүүлэн ажилладаг | Компанийн санхүүгийн тайлан тэнцвэртэй, тодорхой, бодит боловч санхүүгийн бус тайлагнал хүрээлэн буй орчин, нийгэм, эдийн засаг буюу ESG-г бүрэн тусгадаггүй. | 1 | 50% |
|  | | | | | |  |  |
| **ДӨРӨВ. АУДИТ, ХЯНАЛТЫН ТОГТОЛЦОО**  **ТУЗ нь аудит, хяналтын тогтолцооны хараат бус, үр дүнтэй байдлыг хангана** | | | | | | | |
| *15* | ***4.1. ТУЗ нь аудитын хорооны үйл ажиллагааны журамд хөндлөнгийн аудитортой харьцах, түүнийг хуульд заасан чиг үүргээ саадгүй гүйцэтгэх нөхцөл боломжоор хангах талаар тусгаж, хэрэгжилтэд нь хяналт тавина.*** | | | Хэрэгжүүлэн ажилладаг | Компанийн дүрэм, ТУЗ-ийн үйл ажиллагааны журамаар уг харилцааг зохицуулдан хэрэгжлтэд хяналт тавидаг. | 2 | 100% |
| *16* | ***4.2. Хөндлөнгийн аудитор нь хувьцаа эзэмшигчдийн ээлжит хуралд оролцож, аудиттай холбоотой асуудлаар хувьцаа эзэмшигчдэд мэдээлэл өгдөг байна.*** | | | Хэрэгжүүлэн ажилладаг | ХЭХ-д хөндлөнгийн аудитор оролцсон | 2 | 100% |
| *17* | ***4.3. Дотоод аудитын тогтолцоо, түүний бүтэц, зохион байгуулалт, чиг үүрэг, тэдгээрт орсон өөрчлөлтийн талаарх мэдээллийг компанийн үйл ажиллагааны тайлан болон цахим хуудсаар олон нийтэд тухай бүр мэдээлнэ.*** | | | Хэрэгжүүлэн ажилладаг | Компанийн ТУЗ-ийн аудитын хорооноос гарсан мэдээллийг цаг тухайд нь мэдээллэн ажиллаж байгаа | 2 | 100% |
| ДҮН | | | | | |  |  |
| **ТАВ. ЭРСДЭЛИЙН УДИРДЛАГА**  **ТУЗ нь эрсдэлийн удирдлага болон комплайнсын хяналтыг зохистой байдлаар, хараат бусаар зохион байгуулж, тэдгээрийн үр дүнтэй байдалд тогтмол хяналт тавина** | | | | | | | |
| *18* | ***5.1. Компани нь эрсдэлийн удирдлагын заавар болон бүтэцтэй байх ба эрсдэлийн удирдлагын үйл ажиллагааны үр дүн, хараат бус байдалд ТУЗ хяналт тавина.*** | | | Цаашид хэрэгжүүлэнажиллана | Цаашид эрсдэлийн хороог байгуулан ажиллахаар төлөвлөж байна | 0 | 0% |
| *19* | ***5.2. ТУЗ нь дэргэдээ эрсдэлийн удирдлага хариуцсан хороотой байхыг зорих ба уг хороо нь гурваас доошгүй тооны гишүүнтэй, дарга болон гишүүдийн олонх нь хараат бус гишүүн байна. Эрсдэлийн хорооны үйл ажиллагааны журам, бүтэц, бүрэлдэхүүнийг компанийн жилийн үйл ажиллагааны тайлан болон цахим хуудсаар дамжуулан нийтэд мэдээлж, тус хорооны хурлын ирц, хуралдсан асуудал, давтамжийн талаар тогтмол тайлагнана.*** | | | Цаашид хэрэгжүүлэнажиллана | Цаашид эрсдэлийн хороог байгуулан ажиллахаар төлөвлөж байна | 0 | 0% |
| *20* | ***5.3.* *Компанийн үйл ажиллагаанд байгаль орчин, нийгмийн хариуцлага, эрүүл мэнд, аюулгүй байдлын эрсдэл байгаа эсэхийг үнэлэн нийтэд мэдээлж, тэдгээр эрсдэлийг хэрхэн удирдаж буйгаа тайлбарлана.*** | | | Цаашид хэрэгжүүлэнажиллана | Цаашид эрсдэлийн хороог байгуулан ажиллахаар төлөвлөж байна | 0 | 0% |
| *21* | ***5.4. Компани нь комплайнсын хяналтын заавар болон бүтэцтэй байх ба комплайнсын хяналтын хэрэгжилтийн үр дүн, хараат бус байдалд ТУЗ хяналт тавина.*** | | | Хэрэгжүүлэн ажилладаг | Компани компленсын ажилтантай бөгөөд комплайнсын хяналтын хэрэгжилтийн үр дүнг ТУЗ-д тайлгандаг. | 2 | 100% |
| ДҮН | | | | | |  |  |
| **ЗУРГАА. ЭРХ БҮХИЙ АЛБАН ТУШААЛТНЫ ЦАЛИН УРАМШУУЛАЛ**  **Эрх бүхий албан тушаалтны цалин, урамшууллын хэмжээ нь компанийн алсын хараа, онцлогт тохирсон, шударга, ил тод байна** | | | | | | | |
| *22* | ***6.1.******ТУЗ-ийн гишүүний цалин, урамшууллын хэмжээ, олгох хэлбэр, давтамжийг хувьцаа эзэмшигчийн хурлаар ил тод хэлэлцэж батална.*** | | | Хэрэгжүүлэн ажилладаг | ТУЗ-ийн гишүүдийн цалин урамшууллын хэмжээ гэх мэтийг ХЭХ-аар хэлэлцэн шийдвэрлүүлдэг. | 2 | 100% |
| *23* | ***6.2.* *Компани цалин, урамшууллын хэмжээг тогтоох үндэслэл болсон ажил үүргийн бүрдэл хэсгүүд, ажлын гүйцэтгэлийг үнэлэх шалгуурыг цалин, урамшууллын бодлогын баримтад тусгана.*** | | | Хэрэгжүүлэн ажилладаг | Хэрэгжүүлэн ажиллаж байгаа | 2 | 100% |
| *24* | ***6.3. Компанийн жилийн үйл ажиллагааны тайланд гүйцэтгэх удирдлагын үндсэн цалин, шагнал бусад урамшууллыг олгох гүйцэтгэлийн шалгуурыг тусгана.*** | | | Хэсэгчлэн хэрэгжүүлэн ажилладаг | Үндсэн цалинд өөрчлөлт орох, шагнал урамшуулал олгох тохиолдолд компанийн жилийн үйл ажиллагааны тайланд ерөнхий байдлаар тусгадаг. | 1 | 50% |
| ДҮН | | | | | |  |  |
| **ДОЛОО. ОРОЛЦОГЧ ТАЛУУДЫН ЭРХ АШИГ**  **Компанийн үйл ажиллагаанд оролцогч талуудын эрх ашгийг хүндэлнэ** | | | | | | | |
| *25* | ***7.1.* *Компани нь ТУЗ-өөс баталсан бусад оролцогч талуудтай харилцах, хамтран ажиллах талаар бодлогын баримт бичигтэй байна. ТУЗ болон гүйцэтгэх удирдлага*** ***нь оролцогч талуудын эрх ашгийг хүндэтгэн, тэдэнтэй хамтран ажиллах байгууллагын соёлыг төлөвшүүлнэ.*** | | | Хэрэгжүүлэн ажилладаг | Компанийн ёс зүйн дүрэм болон Комплайнсын хөтөлбөрт оролцогч талуудтай харилцах, хамтран ажиллах талаар Харилцааны зарчим, ёс зүйн хэм хэмжээ, ашиг сонирхлын зөрчлийн талаар тусгасан. | 2 | 100% |
| *26* | ***7.2. Компанийн жилийн үйл ажиллагааны тайланд оролцогч талуудтай хамтран ажиллахдаа ямар асуудалд голчлон анхаарч, ямар стратеги баримтлан хэрхэн хэрэгжүүлж ажилласан талаар тусгана.*** | | | Хэрэгжүүлэн ажилладаг | Цаашид үйл ажиллагааны тайланд шаардлагатай мэдээллүүдийг тусган ажиллана | 2 | 100% |
| *27* | ***7.3. Оролцогч талуудтай хамтран ажиллах, мэдээлэл солилцох, харилцах зорилгоор компанийн цахим хуудсыг үр дүнтэйгээр ажиллуулна.*** | | | Хэрэгжүүлэн ажилладаг | Цаашид компанийн вэб сайтыг сайжруулж илүү үр дүнтэйгээр ажиллуулахыг зорьж байна | 2 | 100% |
| *28* | ***7.4. Компанийн ажилтнуудын санал, хүсэлт, гомдлыг хүлээн авч шийдвэрлэх дотоод журам, нийгмийн асуудлыг шийдэх, мэргэжил дээшлүүлэх дотоод журам, ажлын төлөвлөгөөтэй байна.*** | | | Хэрэгжүүлэн ажилладаг | Уг асуудлыг тухайн ажилтантай хийх хөдөлмөрийн гэрээгэр зохицуулдаг мөн ажилчдийн нийгэм, эрүүл мэнд, ур чадварыг дээшлүүлэх үүднээс Сургалт болон эрүүл мэндийн үзлэгийн зардлын жил болгон үйл ажиллагааны зардалд тусгадах, ажилчдыг хөнгөлөлттэй орон сууцны зээлд хамруулдах гэх мэт арга хэмжээг хэрэгжүүлдэг. | 2 | 100% |
| ДҮН | | | | | |  |  |
| **НАЙМ. КОМПАНИЙН СОЁЛ**  **ТУЗ-ийн гишүүд компанид бизнесийн ёс зүйн өндөр хэм хэмжээг тогтоож, өөрсдөө манлайлан гүйцэтгэх удирдлага, ажилтнуудад мөрдлөг болгоно** | | | | | | | |
| *29* | ***8.1. Компанийн үнэт зүйлс, алсын харааг оновчтой тодорхойлж, хууль ёсны, ёс зүйтэй, хариуцлагатай үйл ажиллагаа явуулах зорилгоор ТУЗ нь ёс зүйн дүрмийг батлан, нийтэд мэдээлж, хэрэгжилтэд нь хяналт тавина.*** | | | Хэрэгжүүлэн ажилладаг | Компанийн дүрэм, Компанийн тухай хууль, компанийн засаглалын кодексийн хүрээнд компанийн ёс зүйн дүрмээр зохицуулалт хийн хэрэгжилтэд хяналт тавин ажиллаж байна | 2 | 100% |
| *30* | ***8.2. Аливаа хууль бус үйлдэл болон ёс зүйн зөрчлийг ТУЗ, эсвэл түүний дэргэдэх холбогдох хороонд мэдээлэх “шүгэл үлээгчийн” тогтолцоотой байна.*** | | | Хэрэгжүүлэн ажилладаг | Компанийн ёс зүйн дүрмийн хүрээнд зохцуулалт хийн хэрэгжилтэд хяналт тавин ажиллаж байна. | 2 | 100% |
| *31* | ***8.3. Ёс зүйн дүрмээр авлига, албан тушаалын гэмт хэргээс ангид байх болон улс төрийн үйл ажиллагааг дэмжих, /дэмжихгүй байх/ хандив өргөх /өргөхгүй байх/ талаар зохицуулна.*** | | | Хэрэгжүүлэн ажилладаг | Хэрэгжүүлэн ажиллаж байгаа | 2 | 100% |
| ДҮН | | | | | |  |  |
| **ЕС. ХУВЬЦАА ЭЗЭМШИГЧДИЙН ЭРХ**  **Компани болон ТУЗ нь хувьцаа эзэмшигчдийн эрхийг хүндэтгэн тэгш хандаж, мэдээлэл авах болон эрхээ хэрэгжүүлэх бололцоогоор бүрэн хангана** | | | | | | | |
| *32* | ***9.1*. *Компани оролцогч талуудад өөрийн үйл ажиллагаа, санхүүгийн байдал, засаглалын бүтэц, зохион байгуулалт, гүйцэтгэлийн үр дүнгийн талаарх мэдээллийг цахим хуудсаараа тухай бүр хүргэнэ.*** | | | Хэрэгжүүлэн ажилладаг | Өөрийн болон СЗХ, МХБ-ийн цахим хуудасаар дамжуулан тухай бүр хүргэдэг. | 2 | 100% |
| *33* | ***9.2. Компани хөрөнгө оруулагчидтай харилцах хөтөлбөртэй байх ба тэдэнтэй харилцах, мэдээлэл солилцох цахим сувгийг хөгжүүлнэ.*** | | | Хэрэгжүүлэн ажилладаг | Хэрэгжүүлэн ажиллаж байгаа | 2 | 100% |
| *34* | ***9.3.* *Компани хувьцаа эзэмшигчийн хувьцаа эзэмшигчдийн хуралд оролцох, санал гаргах, санал өгөх, мэдээлэл авах зэрэг хууль ёсны эрхээ хэрэгжүүлэх бололцоо, нөхцөлийг бүрдүүлнэ.*** | | | Хэрэгжүүлэн ажилладаг | КТХ болон Компанийн дүрэмд заасны дагуу ХЭ эрхээ хэрэгжүүлэх боломжийг бүрдүүлсэн. | 2 | 100% |
| *35* | ***9.4.* *Компанийн үйл ажиллагааны чиглэл, өмчлөлийн бүтцийн асуудлаар хувьцаа эзэмшигчдээс санал өгөх эрхээ хэрэгжүүлэхэд нь онцгойлон анхаарна.*** | | | Хэрэгжүүлэн ажилладаг | КТХ болон Компанийн дүрэмд заасны дагуу ХЭ эрхээ хэрэгжүүлэх боломжийг бүрдүүлсэн. | 2 | 100% |
| *36* | ***9.5. Компани болон хувьцаа эзэмшигчдийн ашиг сонирхол зөрчигдөхөөс сэргийлэх зорилгоор сонирхлын зөрчилтэй хэлцэл хийх журамтай байх ба хэрэгжилтийг нийтэд мэдээлнэ.*** | | | Хэрэгжүүлэн ажилладаг | Компанийн ёс зүйн дүрэм, Авлигын эсрэг үйл ажиллагааны журам, Сонирхлын зөрчлийг тодорхойлох сэргийлэх мэдээлэх журмын дагуу МХБ цахим хуудасаар дамжуулан мэдээллдэг. | 2 | 100% |
| ДҮН | | | | | |  |  |
| **НЭГДСЭН ДҮН** | | | | | | 59 | **81.94%** |

**-оОо-**